Rene Rinnekangas

Rene Rinnekangas (s. 25. syyskuuta 1999 Iisalmi) on suomalainen lumilautailija. Hän on slopestylen MM-mitalisti.

Vuoden 2016 nuorten talviolympialaisissa Kvitfjellissä Rinnekangas saavutti pronssia slopestylessa. Sierra Nevadan MM-kilpailuissa 2017 hän oli slopestylessa 14. ja big airissa 54:s. Rinnekangas valittiin Suomen joukkueeseen Pyeongchangin olympialaisiin 2018, missä hän sijoittui slopestylessa 28:nneksi ja big airissa 22:nneksi. Rinnekangas loukkaantui slopestylen karsinnassa ja joutui laskemaan big air -kilpailussa käsi lastoitettuna. Park Cityn MM-kilpailuissa 2019 hän oli slopestylessä yhdeksäs.

Aspenin MM-kilpailuissa 2021 Rinnekangas saavutti slopestylessa pronssia ja oli big airissa yhdeksäs. Pekingin olympialaisissa 2022 hän sijoittui kolmanneksitoista sekä slopestylessa että big airissa. Engadinin MM-kilpailuissa 2025 hän oli slopestylessa yhdestoista ja big airissa neljästoista. Milanon–Cortinan olympialaisissa 2026 hän sijoittui slopestylessa 20:nneksi ja big airissa 26:nneksi.

Lumilautailun maailmancupissa Rinnekangas kilpaili ensimmäisen kerran Mammothissa tammikuussa 2016 sijoittuen siellä slopestylessa 25:nneksi ja halfpipessa 26:nneksi. Helmikuussa 2017 hän sijoittui samassa paikassa slopestylessa viidenneksi. Ensimmäisen palkintokorokesijoituksensa Rinnekangas saavutti maailmancupissa lokakuussa 2021 Churissa oltuaan big airissa toinen. Hän oli Pekingin big airissa kolmas joulukuussa 2025. Hän sijoittui big airin maailmancupin kokonaiskilpailussa kolmanneksi kaudella 2021–2022 ja viidenneksi kaudella 2020–2021. 

Rinnekangas sijoittui slopestylessa toiseksi X Games -kilpailussa tammikuussa 2019. Hän voitti "World of X Real Snow" -kilpailun 2020. Hän oli Aspenin X Gameseissa kolmas slopestylessa 2021 ja big airissa 2022.

Suomen-mestaruuskilpailuissa hän on saavuttanut yhden mitalin; hopeaa slopestylessa 2016.

 Lähteet 

Luokka:Suomalaiset lumilautailijat
Luokka:Vuonna 1999 syntyneet
Luokka:Elävät henkilöt